{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":39,"n_cols":6,"rows_kept":39,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu pravilnika o parametrima sukladnosti, metodama analize i praćenjima (monitorinzima) vode namijenjene za ljudsku potrošnju"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"VODE LIPIK d.o.o.","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU","Prilog I. TABLICA 7. Praćenje parametara mutnoće u operativnom monitoringu prema kojoj se zahtijeva referentna vrijednost za parametar mutnoće u postrojenju za opskrbu vodom - 0,3 NTU u 95 % uzoraka, a nijedan ne treba premašivati 1 NTU.\nNaše postrojenje obrađuje sirovu vodu sa površinskog vodozahvata koja je neujednačene kvalitete tijekom cijele godine. U kišnim danima na dnevnoj, pa čak i na satnoj bazi oscilacije mutnoće sirove vode su od 10 NTU do 2000 NTU. Sustav obrade je konvencionalno postrojenje sa koagulacijom i taloženjem te brzom filtracijom. Iako je sustav opremljen automatskim doziranjem sredstva za koagulaciju, obradom se u pročišćenoj vodi dobiju vrijednosti od 0,5 do 3NTU i ovim procesima obrade nije moguće dobiti konstantne ujednačene vrijednosti do 1 NTU jer su veliki skokovi mutnoće sirove vode. Također nije ista kvaliteta sirove vode tijekom padalina nakon dužeg sušnog perioda ili nakon ekstremnih kiša jer se radi o površinskom zahvatu s malog potoka u brdovitom šumskom području u kojeg se padalinama ispiru šumske površine. Dolazi do osciliranja pH vrijednosti, organskih tvari, koloidnih čestica sirove vode te jednako izmjerena mutnoća sirove vode jedan dan ne daje iste rezultate mutnoće pročišćene vode kod iste mutnoće sirove vode neki drugi dan. S ovim zadanim uvjetima referentne vrijednosti mutnoće u postrojenju za opskrbu vodom, morat ćemo napustiti ovu vrstu tradicionalne obrade vode koja je do sad proizvodila kvalitetnu i zdravstveno ispravnu vodu za ljudsku potrošnju na mjestima potrošnje (ispod 4 NTU što je i dalje isti uvjet za indikatorski parametar mutnoće na mjestu potrošnje prema Tablici 3. Nacrta ovog Pravilnika) te ćemo obradu i građevine postrojenja morati prilagoditi potpuno novim i skupljim tehnologijama što iziskuje vrijeme i financijska sredstva."]
[2,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 1.","Predlažemo da se korišteni pojmovi „vrijednost“ i „vrijednost parametra“ kroz cijeli tekst usklade s pojmovima iz Zakona o vodi za ljudsku potrošnju (NN 30/23, čl.3, st. 26 i 27)  te promijene u „maksimalno dopuštena koncentracija“ tj. „M.D.K“. Dodatno, korišteni pojmovi („vrijednost“ i „vrijednost parametra“)  nisu definirani novim Zakonom. \n\n Molimo pojašnjenje gdje će biti propisan monitoring javnih slavina?"]
[3,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 3.","Prijedlog dopune pojma \nb) „točka uzorkovanja“ je mjesto na kojem se voda uzorkuje radi utvrđivanja sukladnosti (uključujući točke usklađenosti definirane čl. 21 Zakona o vodi za ljudsku potrošnju)"]
[4,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 4.","Stavka 1., alineja 5: \nŠkolske i predškolske ustanove spadaju u prioritetne objekte te ih nije potrebno isticati jer pojam prioritetnih objekata uključuje i navedene ustanove. \nstavka 2. \nNadopuniti s pojmom „izvorske vode“ prema Pravilniku o prirodnim mineralnim, izvorskim i stolnim vodama.\n (NN 85/19 i 52/22)."]
[5,"Nastavni zavod za javno zdravstvo Primorsko-goranske županije","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 4.","Alineja 5 \"...druge pravne i fizičke osobe koje koriste vodu za ljudsku potrošnju kao dio komercijalnih i javnih djelatnosti\" - Mišljenja smo da je ova odredba vrlo općenita i može se različito tumačiti. Odnosi li se navedeno na pravne i fizičke osobe koje u svojem tehnološkom procesu ili u sklopu pružanja usluge koriste vodu za ljudsku potrošnju (npr. stomatolozi, frizeri, kozmetičari i sl) ili i na one koji u svojim prostorima imaju samo sanitarni čvor za svoje kupce, klijente i slično (npr. trgovine neprehrambenih proizvoda)."]
[6,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 6.","U zadnjem redu stavka 4. je štamparska greška u navođenju norme HRN EN ISO 17994, navedena je norma HRN EN ISO 17944 (četvrta po redu znamenka u broju je izmjenjena, treba biti 9, a napisana je znamenka 4)."]
[7,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 6.","(1) Metode laboratorijskog ispitivanja vode namijenjene za ljudsku potrošnju koje se upotrebljavaju sukladno ovom Pravilniku i za dokazivanje usklađenosti s ovim Pravilnikom, moraju biti PROVJERENE I DOKUMENTIRANE  u skladu s normom HRN EN ISO/IEC 17025 ili drugim jednakovrijednim međunarodno prihvaćenim normama.\n\nDa li pojmovi provjerene i dokumentirane metode podrazumijevaju akreditaciju istih?"]
[8,"ISTARSKI VODOVOD d.o.o. BUZET","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 6.","Definirati na koga se odnose zahtjevi normi  koje su navedene u čl.6,  odnosno da se definira koje zahtjeve trebaju ispunjavati službeni, interni laboratorij isporučitelja vode i laboratorij subjekata u poslovanju s hranom. \nSukladno čl 19. točka (2) Zakona o vodi za ljudsku potrošnju propisani su uvjeti koje moraju ispunjavati interni laboratoriji isporučitelja vode.\nPitanje je da li interni laboratoriji trebaju biti u skladu s normom HRN EN ISO/IEC 17025?"]
[9,"KD VODOVOD I KANALIZACIJA d.o.o.","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 6.","Prijedlog dopune stavka (1):\nInterni laboratoriji javnih isporučitelja vodnih usluga za analize parametre operativnog praćenja provode metode laboratorijskog ispitivanja vode namijenjene za ljudsku potrošnju u skladu s normama HRN EN ISO propisanim ovim Pravilnikom. Ovlašteni laboratoriji metode laboratorijskog ispitivanja vode namijenjene za ljudsku potrošnju koje se upotrebljavaju sukladno ovom Pravilniku i za dokazivanje usklađenosti s ovim Pravilnikom, moraju biti provjerene i dokumentirane u skladu s normom HRN EN ISO/IEC 17025 ili drugim jednakovrijednim međunarodno prihvaćenim normama.\nObrazloženje: Interni laboratoriji javnih isporučitelja vodnih usluga pretežito nemaju dovoljne kapacitete i resurse (financijske, instrumentalne, a prvenstveno dovoljan broj stručnog kadra) za svakodnevnu provedbu analiza metodama koji su provjerene i dokumentirane u skladu s normom HRN EN ISO/IEC 17025 (validacija, mjerna nesigurnost, kontrolne karte itd)."]
[10,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 7.","Ispravak:\nStavak 1: Tablice 1., 2. i 3., na koje se upućuje u stavku nalaze se u Prilogu II. a ne Prilogu I."]
[11,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 7.","Dopuna/Ispravak podnaslova: Parametri, vrijednosti parametara, vrste i opseg analiza uzoraka vode za ljudsku potrošnju za provedbu\nPrijedlog da se umjesto pojma \"vrijednosti parametara\" navede MDK kako je definirano u čl. 2 Zakona o vodi za ljudsku potrošnju, tč. 26. i 27.:\n26. MDK je pokrata za maksimalno dopuštenu koncentraciju\n27. sukladnost je usklađenost dobivenih rezultata ispitivanja s MDK vrijednostima"]
[12,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 8.","Stavak 1 \nPredlažemo ispravak riječi „učestalost“ u „minimalna učestalost“ zbog usklađivanja s nazivom u Prilogu II. Tablici 3. ovoga Pravilnika."]
[13,"KD VODOVOD I KANALIZACIJA d.o.o.","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 9.","U stavku (2) obvezno kao točke uzorkovanja navesti hidrante i ormariće za uzorkovanje.\nObrazloženje: Hidranti i ormarići za uzimanje uzoraka ne mogu biti iznimka kao šta je navedeno u stavku (3) nego obvezno mjestima za provjeru sukladnosti (točke usklađenosti) zdravstvene ispravnosti vode za ljudsku potrošnju u vodoopskrbnom sustavu u sklopu Državnog monitoringa. Slavine (javni objekti, ugostiteljski objekti, prioritetni objekti, slavine u objektima za proizvodnju hrane) nalaze se na internom instalaciji objekta, a javni isporučitelj vodnih usluga je odgovoran za zdravstvenu ispravnost vode do prodajnog mjesta (vodomjera). Navedeni objekti dužni su održavati internu instalaciju i imati godišnji plan uzorkovanja vode za ljudsku potrošnju iz interne instalacije za parametre ispravnosti kućne vodoopskrbne mreže. Ukoliko se prilikom Državnog monitoringa u uzorkom uzetom na slavini (znači na internoj instalaciji) utvrdi nesukladan uzorak javni isporučitelj vodnih usluga ne može snositi odgovornost već se mora provesti uzimanje uzorka na vodoopskrbnom cjevovodu (hidrant, ormarić za uzimanje uzoraka)."]
[14,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 10.","Stavak 2. Uzorkovanje u vodoopskrbnoj mreži, s iznimkom uzorkovanja na slavinama potrošača, mora biti u skladu s normom HRN ISO 5667-5.\n\nMolimo dodatno pojasniti zahtjev. Nije jasno definirano uzorkovanje na slavinama potrošača."]
[15,"ZAVOD ZA JAVNO ZDRAVSTVO ZAGREBAČKE ŽUPANIJE","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 11.","Predlažemo da se definira potreba informiranja nadležnih tijela u slučaju odstupanja parametara od MDK kada kontrole nisu u službene svrhe."]
[16,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 17.","Stavak 12. Odredbe ovoga članka ne odnose se na zgrade stambene namjene čija građevinska (bruto) površina ne prelazi 400 m².\n\nMolimo pojasniti zbog čega je razlika u postupanju za manje i veće objekte? Prijedlog: minimalno jedan uzorak za objekte manje od 400 m²."]
[17,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 18.","Stavak 5. Laboratoriji koji su proveli analize u skladu s ovim člankom  dužni su po završetku analize podatke ispitnog izvještaj za nesukladne uzorke uvrstiti u BAZU  iz koje se Izvješćuje Europska Komisija u skladu s člankom 40. stavak. 4. Zakona.\n\nMolimo pojasniti u koju je bazu potrebno uvrstiti nesukladne uzorke i je li baza već formirana? Molimo da nam se pošalje    službena obavijest o tome."]
[18,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 18.","Stavak 3. Uzorkovanje na točkama usklađenosti u okviru ispitivanja zdravstvene ispravnosti  vode u sklopu sustava samokontrole mora biti u skladu sa sljedećim zahtjevima:\n\nUtvrđuje li se ocjena sukladnosti ili zdravstvena ispravnost vode na točkama usklađenosti?"]
[19,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 18.","Stavak 4 \nUzorci koji se uzimaju za analizu vode namijenje za ljudsku potrošnju u bocama ili drugoj ambalaži koja je namijenjena stavljanju na tržište u svrhu provjere sukladnosti s ovim Pravilnikom, moraju biti uzeti za analizu SAMO na mjestu punjenja u boce ili drugu ambalažu, a PO POTREBI i na tržištu tijekom trajanja roka valjanosti proizvoda.\n\nPrijedlog: Riječ SAMO je višak u tekstu.\n\nPredlažemo pojasniti pojam „po potrebi“ - gdje je definirano i tko određuje uzorkovanje po potrebi."]
[20,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 19.","Molimo pojasniti pojam javne slavine te koje su javne slavine na individualnoj vodoopskrbi?"]
[21,"KD VODOVOD I KANALIZACIJA d.o.o.","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 19.","Dobro formuliran članak s obzirom na to da su javne slavine u vlasništvu jedinica lokalne samouprave i javni isporučitelj vodnih usluga može osigurati zdravstvenu ispravnost do prodajnog mjesta."]
[22,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 20.","Stavak 7. Do 12. siječnja 2036. Godine vrijednost  za krom iznosi 50 µg/l a od 12. siječnja 2036. iznosi 25 µg/l.\n\nPrijedlog: Ispred riječi vrijednost napisati MDK kao što je u stavku 6."]
[23,"ZAVOD ZA JAVNO ZDRAVSTVO ZAGREBAČKE ŽUPANIJE","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 21.","Predlažemo da se definira prijelazni period prilagodbe na novi Pravilnik s obzirom da ima dosta izmjena."]
[24,"ISTARSKI VODOVOD d.o.o. BUZET","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nČlanak 22.","Predlažemo da se definira duži prijelazni period prilagodbe na novi Pravilnik."]
[25,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nPRILOG I.","Kroz Pravilnik se parametar \"Oksidativnost\" navodi na dva načina, kao \"Oksidativnost\" i \"Utrošak KMnO4\". Prijedlog je da se kroz sve tablice Pravilnika jednoznačno navede naziv parametra. Naš prijedlog je Oksidativnost/ Utrošak KMnO₄.\nPrilozi i Tablice:\nPRILOG I, Tablica 3. INDIKATORSKI PARAMETRI: Oksidativnost\nPRILOG II, Tablica 1. PARAMETRI SKUPINE A U MONITORINGU VODE ZA LJUDSKU POTROŠNJU: Utrošak KMnO₄\nPRILOG III, Tablica 1. MINIMALNA KARAKTERISTIKA DJELOVANJA „MJERNA NESIGURNOST”: Oksidativnost\n\nU Tablici 3. Priloga I, uz parametar \"TOC\" nedostaje mjerna jedinica mg/L. Prijedlog je da se umjesto riječi \"bez abnormalnih promjena\" navede riječ \"bez značajnih promjena\".\n\nU Tablici 4. Priloga I, uz parametar Legionella nije navedena MDK vrijednost dok se u Dio A Priloga III, Mikrobiološki parametri za koje su navedene metode analize, u stavku 5. poziva da se za ocjenu sukladnosti koriste MDK vrijednosti iz Priloga I, Tablice 4. ovoga Pravilnika.\n\nU Tablici 1. Priloga II pravopisna greška kod naziva parametra Clostridium perfringens (nedostaje slovo \"t\" u prvoj riječi).\n\nU Prilogu III, Tablica 1. MINIMALNA KARAKTERISTIKA DJELOVANJA „MJERNA NESIGURNOST” molimo pojasniti izraz \"karakteristika djelovanja\"."]
[26,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nPRILOG I.","U Tablici 3.INDIKATORSKI PARAMETRI, molimo ispravak naziva bakterije Clostridium perfringens; nedostaje slovo \"r\" (u drugoj riječi).\nKod parametra Boja molimo u Napomeni ispraviti izdanje norme: Parametar se određuje prema metodi SM 2120 C (24. izd., 2023)."]
[27,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nPRILOG I.","Prijedlog: Za parametar Enterovirusi vrijednost parametra (MDK) je NEGATIVNO, a jedinica je Pozitivno/Negativno/5000 mL."]
[28,"NZJZ \"Dr. Andrija Štampar\"","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nPRILOG I.","Prijedlog: u naslovu Priloga I. ispred riječi vrijednost parametara, i u svim tablicama Priloga I. ispred riječi vrijednost, vrijednost parametra i referentna vrijednost, dodati MDK kako bi bilo jasnije na što se odnosi zahtjev i kako ocjeniti sukladnost."]
[29,"Nastavni zavod za javno zdravstvo Primorsko-goranske županije","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nPRILOG I.","Mislimo da je jedinica za bor u Tablici 2. greškom upisana µg/l umijesto mg/l."]
[30,"Nastavni zavod za javno zdravstvo Primorsko-goranske županije","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nPRILOG I.","Predlažemo prestanak obveze ispitivanja Enterovirusa obzirom da, prema našim saznanjima, dugogodišnjim ispitivanjem isti nisu detektirani (potvrđeni) niti u jednom uzorku, a dodatno, uvodi se ispitivanje somastskih kolifaga (sukladno Direktivi). Je li ispitivanje somatskih kolifaga obezno samo sastavu operativnog monitoringa? Predlažemo da se uvrsti i u državni monitoring."]
[31,"ISTARSKI VODOVOD d.o.o. BUZET","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nPRILOG I.","TABLICA 7 - Prema “Direktivi 2020/2184” Europskog parlamenta i Vijeća od 16. prosinca 2020. o kvaliteti vode namijenjene za ljudsku potrošnju (preinaka) (SL L 435, 23.12.2020) indikatorski parametri ne utječu izravno na javno zdravlje. Međutim, oni su važni kao način za utvrđivanje funkcioniranja postrojenja za proizvodnju i distribuciju vode namijenjene za ljudsku potrošnju te za procjenu kvalitete vode. Također, za indikatorski parametar “mutnoća” je zahtijevana vrijednost parametra “ prihvatljiv za potrošače i bez abnormalnih promjena”.\nNacrt “Pravilnika” zahtjeva da je voda namijenjena za ljudsku potrošnju sukladna ako je M.D.K. vrijednost parametra mutnoća do 4 NTU (Prilog I tablica 3).\nPrema nacrtu pravilnika zahtijeva se referentna vrijednost za parametar mutnoće u postrojenju za opskrbu vodom -  0,3 NTU u 95 % uzoraka, a nijedan ne treba premašivati 1 NTU ( Prilog I, tablica 7. praćenje parametra mutnoće u operativnom monitoringu).\nOva je vrijednost značajno niža u odnosu na 4 NTU (Prilog I tablica 3) i nije jednak za sve isporučitelje vode namijenjene za ljudsku potrošnju na nivou RH. Ovaj kriterij stavlja u neravnopravan položaj isporučitelje vode koji imaju postrojenja za opskrbu(obradu) vodom u odnosu na one koji to nemaju. Smatramo da bi kriteriji trebali biti za sve jednaki (ovim zahtjevom za mutnoću ne potiče se isporučitelje koja su opremljena samo dezinfekcijom da unaprijede svoja postrojenja, već utječe samo na isporučitelje koji već imaju postrojenja za obradu vode.\nOvako definirani parametar zahtijevat će kod mnogih isporučitelja vodnih usluga dodatna ulaganja u procese obrade vode za što će biti potrebno određeno vrijeme i osiguranje značajnih financijskih sredstva. Stoga se predlaže da se definira određeni vremenski period prilagodbe na novi pravilnik."]
[32,"Vodoopskrba i odvodnja d.o.o.","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nPRILOG I.","U Prilogu I - Tablici 2. Kemijski parametri:\n - kod parametra \"Bor\" - potrebno je korigirati mjernu jedinicu µg/l u mg/l kao što je navedeno u Direktivi (EU) 2020/2184 Europskog parlamenta i Vijeća od 16. prosinca 2020. o kvaliteti vode namijenjene za ljudsku potrošnju te u Pravilniku o parametrima sukladnosti, metodama analize, monitoringu i planovima sigurnosti vode za ljudsku potrošnju te načinu vođenja registra pravnih osoba koje obavljaju djelatnost javne vodoopskrbe („Narodne novine“, broj 125/17 i 39/20);\n- kod parametra \"Klorat\" - predlažemo da se u napomeni korigira vrijednost parametra klorat od 0,40 mg/l na 0,70 mg/l kao što je navedeno u Direktivi (EU) 2020/2184 Europskog parlamenta i Vijeća od 16. prosinca 2020. o kvaliteti vode namijenjene za ljudsku potrošnju te sukladno preporučenoj vrijednosti Svjetske zdravstvene organizacije;\n- kod parametra \"Klorit\" - predlažemo da se u napomeni korigira vrijednost parametra klorit od 0,40 mg/l na 0,70 mg/l kao što je navedeno u Direktivi (EU) 2020/2184 Europskog parlamenta i Vijeća od 16. prosinca 2020. o kvaliteti vode namijenjene za ljudsku potrošnju te sukladno preporučenoj vrijednosti Svjetske zdravstvene organizacije.\n\nU Prilogu I - Tablici 6. Praćenje parametra somatskih kolifaga u operativnom monitoringu:\n- kod parametra \"somatski kolifagi\" - predlažemo da se u napomeni doda rečenica koja je navedena u Direktivi (EU) 2020/2184 Europskog parlamenta i Vijeća od 16. prosinca 2020. o kvaliteti vode namijenjene za ljudsku potrošnju, a koja glasi: „Taj se parametar mjeri ako je u procjeni rizika navedeno da je to primjereno.“"]
[33,"ZAVOD ZA JAVNO ZDRAVSTVO ZAGREBAČKE ŽUPANIJE","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nPRILOG I.","Predlažemo da se unutar Tablice 1. uvrsti parametar Paraziti i njihovi razvojni oblici, MDK vrijednost, mjerna jedinica, metoda te učestalost praćenja, a  prema čl. 6 novog zakona te prema čl. 5 važećeg Zakona o vodi za ljudsku potrošnju. Isto tako potrebno je definirati potrebu obavještavanja nadležnih tijela u slučaju nesukladnih uzoraka."]
[34,"KD VODOVOD I KANALIZACIJA d.o.o.","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nPRILOG I.","U Tablici 6. PRAĆENJE PARAMETRA SOMATSKIH KOLIFAGA U OPERATIVNOM MONITORINGU: \nSomatski kolifagi - zbog kompleksnosti metode izbaciti navod da javni isporučitelji vodnih usluga moraju provoditi analize somatskih kolifaga u operativnom monitoringu. \nObrazloženje: Provesti dopunu članka 13. stavka (2) gdje će se navesti da ispitivanje vode na vodocrpilištu provodi jedan puta godišnje na parametre zdravstvene ispravnosti (kemijske, mikrobiološke), somatske kolifage i indikatorske parametre kako je propisano u Prilogu II. ovoga Pravilnika. Ukoliko se somatski kolifazi potvrde u sirovoj vodi u koncentracijama > 50 PFU/100 ml, javni isporučitelj vodnih usluga je dužan provesti dodatne analize uzoraka nakon koraka u lancu obrade (vodosprema i vodoopskrbna mreža) u ovlaštenom laboratoriju u kako bi se utvrdio log uklanjanja putem postavljenih prepreka i kako bi se procijenilo je li rizik od prisutnosti patogenih virusa dovoljno pod kontrolom."]
[35,"KD VODOVOD I KANALIZACIJA d.o.o.","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nPRILOG I.","U Tablici 2. KEMIJSKI PARAMETRI: klorat i klorit M.D.K. korigirati na 0.40mg/l. Kada se kao sredstvo za dezinfekciju i dokloriranje koriste klorov dioksid i natrijev hipoklorit nemoguće je u cijelom vodoopskrbnom sustavu imati maksimalnu vrijednost od 0.25 mg/l već do 0.40mg/l. Naravno uz napomenu kao što je i navedeno: Ako je to moguće, isporučitelji nastoje postići nižu vrijednost bez ugrožavanja dezinfekcije."]
[36,"ZAVOD ZA JAVNO ZDRAVSTVO ZAGREBAČKE ŽUPANIJE","PRAVILNIK O PARAMETRIMA SUKLADNOSTI, METODAMA ANALIZE I PRAĆENJIMA (MONITORINZIMA) VODE NAMIJENJENE ZA LJUDSKU POTROŠNJU,\nPRILOG II","Unutar Tablica 3. kod \"Količina vode koja se distribuira ili proizvodi svakog dana unutar...\" nedostaje \"....zone opskrbe u m3/dan\"."]